ค่าเงินหยวนทรุดฮวบต่ำสุดรอบเกือบ 1 ปี - FINNOMENA
ค่าเงินหยวนของจีนดิ่งลงแตะระดับต่ำสุดในรอบ 11 เดือน ก่อนสหรัฐ-จีนเปิดศึกการค้าศุกร์นี้
4 ก.ค. 2561

ค่าเงินหยวนของจีนดิ่งลงแตะระดับต่ำสุดในรอบ 11 เดือน ก่อนสหรัฐ-จีนเปิดศึกการค้าศุกร์นี้
โดยเงินหยวนทรุดตัวลงขณะเข้าใกล้วันที่ 6 ก.ค. ซึ่งเป็นวันที่สหรัฐเตรียมเรียกเก็บภาษี 25% ต่อสินค้านำเข้าจากจีนจำนวนมากกว่า 800 รายการ คิดเป็นมูลค่า 3.4 หมื่นล้านดอลลาร์ ขณะที่จีนก็เตรียมเก็บภาษี 25% ต่อสินค้าสหรัฐในวงเงินเดียวกันในวันดังกล่าวเช่นกัน
ค่าเงินหยวนที่มีการซื้อขายทั้งในตลาดภายในและภายนอกประเทศจีนทรุดตัวทะลุระดับ 6.7 หยวนเทียบดอลลาร์ในวันนี้ เป็นครั้งแรกนับตั้งแต่เดือนส.ค.ปีที่แล้ว
ทางด้านธนาคารกลางจีนกำหนดค่ากลางของหยวนในวันนี้ที่ระดับ 6.6407 หยวนเทียบดอลลาร์ ซึ่งเป็นระดับต่ำที่สุดนับตั้งแต่เดือนส.ค.ปีที่แล้ว และอ่อนค่าจากค่ากลางของเมื่อวานนี้ราว 0.5%
ทั้งนี้หยวนดิ่งลง 3.25% ในเดือนที่แล้ว ซึ่งใกล้เคียงกับที่ทรุดตัวลง 3% ในเดือนส.ค.2558 ซึ่งขณะนั้นทำให้เกิดกระแสเงินทุนจำนวนมากไหลออกจากจีน
ที่มา : อินโฟเควสท์
https://www.cnbc.com/2018/07/03/chinas-yuan-continues-slump-amid-elevated-trade-concerns.html
FINOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: